БІЗ НЕ КӨРМЕДІК?
"БІЗ НЕ КӨРМЕДІК?" | "https://abai.kz/post/48887"
TITLE: БІЗ НЕ КӨРМЕДІК?
URL: https://abai.kz/post/48887
META: "БІЗ НЕ КӨРМЕДІК?" | "https://abai.kz/post/48887"
DATE: 09.01.2017
AUTHOR(s): Абай-Ақпарат
TOTAL WORDS: 173
TEXT: 1976 жылы. Редакцияда әңгіме соғып отырмыз. Сөз ақындар ауылына қарай бет алған бір сәтте: – Осы анау... кім еді... әлгі? Соны мықты ақын деп жүр ғой, – деді өзінің поэзияны керемет түсінетінін, классик ақынның туысы екенін үнемі ескертіп жүретін Әлеков. – Кім ол? – Ей, әлгі... кім еді?.. – Мықты ақын көп, қайдан білейік, кімді айтып отырғаныңды? – Ой, құдай-ай, кім еді, әлгі... өліп қалатын ақын ше? – Қасым ба? – Жоқ. – Төлеген бе? – Жоқ. – Енді кім, апыр-ау?.. Әлековтың қышылдана қатты ойланып, қолға ұстатқан «айғағы» мынау болды: – Ой, әлгі семіз ақын ше? Өліп қалған семіз ақын? Таба алмадық. – Мен оның ештеңесін де білмеймін, жұрт айтып жүр «мықты» деп, – дейді Әлеков ашуланып. Бір кезде қасымда отырған Серік Жолдыбаев құлағыма сыбырлады. – Осы албастының айтып отырғаны Мұқағали болмасын. – Әй, осы сен Мақатаевті айтып отырған жоқсың ба, масқара ғып? – Иә, иә. Сол – Мақатаев! – деді Әлеков қуанып кетіп. Е-е... біз не көрмедік, сөйтіп, топастықтың шегі болмайтынын да көргенбіз. Жұматай САБЫРЖАНҰЛЫ Ырысбек Дәбейдің Фейсбук әлеуметтік желісіндегі парақшасынан алынды
